شه‌فه‌ق نيوز/ ليره‌ى توركى سێ له‌سه‌د له‌وه‌رانوه‌ر دۆلار داوه‌زێ وه‌ل ده‌سوه‌پيكردنه‌وه‌ى مامڵه‌كردنى له‌ بازاڕه‌يل ناوچه‌يى دوياى پشوو جه‌ژن قوربان ك هه‌فته‌يگ وه‌رده‌وام بوێ.
له‌ هه‌مان وه‌خت وه‌ل به‌رزه‌وبوين نرخ دۆلاريش له‌بان ئاست جه‌هانى، نرخ ليره‌ى توركى داوه‌زێ و ره‌سيه‌ 6.19 ئه‌را هه‌ر دۆلاريگ، يه‌يش وه‌ به‌راورد وه‌ل شه‌ش ليره‌ى له‌وه‌خت به‌سانن بازاڕ له‌ رووژ جومعه‌ى گوزه‌يشت.
جى باسه‌، نرخ نه‌فتيش له‌ بازاڕه‌يل جه‌هانى داوه‌زين وه‌خوه‌يه‌و دێ و نرخ هه‌ر به‌رميليگ نه‌فت برنت ره‌سيه‌ 75.63 دۆلار ك يه‌يش ئه‌كاده‌ 19 سه‌نت وه‌ به‌راورد وه‌ل نرخ گوزه‌يشت و نرخ نه‌فت خام تكساسيش 30 سه‌نت داوه‌زێ و هه‌ر به‌رميليگى ره‌سيه‌ 68.42 دۆلار.
